ΕΛΛΗΝΙΚΟ ΙΝΣΤΙΤΟΥΤΟ ΕΡΕΥΝΑΣ & ΕΚΠΑΙΔΕΥΣΗΣ ΓΙΑ ΤΗΝ ΟΔΙΚΗ ΑΣΦΑΛΕΙΑ ΚΑΙ ΤΗΝ ΠΡΟΛΗΨΗ & ΜΕΙΩΣΗ ΤΩΝ ΤΡΟΧΑΙΩΝ ΑΤΥΧΗΜΑΤΩΝ

«ΠΑΝΟΣ ΜΥΛΩΝΑΣ»



**Αθήνα, 3/10/2025 Αρ.Πρωτ.:5595**

**ΠΛΗΡΟΦΟΡΙΕΣ:**

Όλγα Παπαρίδου

Τηλ: 210-8620150

opaparidou@ioas.gr

**ΠΡΟΣ:**

**Δημοκρίτειο Πανεπιστήμιο Θράκης**

**Τμήμα Κοινωνικής Εργασίας**

**Πρόεδρο τμήματος:**

**Κ. Περικλή Πολυζωίδη**

**Τηλ. Γραμματείας: 2531039409 -2531039412**

**E-mail: secr@sw.duth.gr**

#

Θέμα: **Υποστήριξη της δράσης «Νύχτα χωρίς Ατυχήματα» του Ι.Ο.ΑΣ. «Πάνος Μυλωνάς»**

Αξιότιμε Kε Πολυζωίδη,

Είναι μεγάλη μας χαρά και τιμή να σας γνωστοποιήσουμε πως **το Ινστιτούτο Οδικής Ασφάλειας (Ι.Ο.ΑΣ.) «Πάνος Μυλωνάς»,** στο πλαίσιο των δράσεων που υλοποιεί για την πρόληψη και μείωση των τροχαίων δυστυχημάτων στη χώρα μας, διοργανώνει και φέτος, για 19η συνεχή χρονιά, την επιτυχημένη δράση ευαισθητοποίησης για τους κινδύνους της οδήγησης υπό την επήρεια αλκοόλ **«Νύχτα Χωρίς Ατυχήματα».**

Στόχος της είναι η ευαισθητοποίηση του κοινού, ιδίως των νέων, ώστε να αντιληφθούν ότι αλκοόλ και οδήγηση δεν πάνε μαζί, υιοθετώντας πιο υπεύθυνη στάση ως οδηγοί αλλά και ως συνεπιβάτες.

Η εν λόγω εκδήλωση θα πραγματοποιηθεί φέτος το **Σάββατο, 18 Οκτωβρίου**, σε κεντρικά σημεία και πλατείες πανελλαδικά , με το μήνυμα: **«Όλοι διασκεδάζουν. Ένας δεν πίνει… ο Οδηγός της Παρέας!»**. Στη δράση θα συμμετέχουν μέλη και εθελοντές του Ι.Ο.ΑΣ. «Πάνος Μυλωνάς».

Κατά τη διάρκεια της δράσης, ο ρόλος των εθελοντών του Δικτύου Ι.Ο.ΑΣ. είναι να προσκαλούν και να ορίζουν, μαζί με τις παρέες που έρχονται για να διασκεδάσουν, τον «Οδηγό της παρέας», ο οποίος, αφού αποδεχθεί τον τίτλο του, φορά ένα διακριτικό βραχιόλι και δίνει την υπόσχεση να μην καταναλώσει αλκοόλ όλο το βράδυ. Όταν έρθει η ώρα να αναχωρήσει από το νυχτερινό κέντρο, μπορεί να κάνει, εθελούσια, ένα φιλικό αλκοτέστ, για να διαπιστωθεί εάν τήρησε την υπόσχεσή του. Εάν πράγματι έχει διατηρήσει τον έλεγχο και δεν έχει καταναλώσει αλκοόλ, ο «Οδηγός της παρέας» επιβραβεύεται με ένα αναμνηστικό δώρο ενώ, σε άλλη περίπτωση, οι εθελοντές μας τον συμβουλεύουν να αφήσει το όχημά του και να γυρίσει σπίτι του με ταξί ή να οδηγήσει κάποιος από την παρέα που δεν έχει καταναλώσει αλκοόλ.

Οι εθελοντές μας ενημερώνουν και ευαισθητοποιούν όλους τους πολίτες με έμφαση στους νέους για τους κινδύνους που ελλοχεύουν από την κατανάλωση αλκοόλ πριν την οδήγηση, καθώς και γενικότερα για κρίσιμα ζητήματα της οδικής ασφάλειας.

Ευελπιστούμε σε μια εποικοδομητική συνεργασία για την επιτυχία της συγκεκριμένης εκδήλωσης. Συγκεκριμένα, θα επιθυμούσαμε να μας υποστηρίξετε ενισχύοντας το δίκτυο εθελοντών μας με την συμμετoχή του τμήματός σας. Με αυτόν τον τρόπο προάγεται και ενισχύεται ο κοινωνικός ρόλος του Πανεπιστημίου σαςσε ένα τόσο ζωτικής σημασίας θέμα δηλαδή την Οδική Ασφάλεια που αφορά σε όλους τους πολίτες και ειδικά τους νέους.

Αναλυτικές πληροφορίες σχετικά με τον απολογισμό της περσινής, **18ης «Ευρωπαϊκής Νύχτας χωρίς Ατυχήματα»** μπορείτε να δείτε [εδώ](https://www.ioas.gr/teleutaia_nea/5578/Apotelesmata_tis_18is_Europaikis_Nuchtas_Choris_Atuchimata_.htm/).

Θα θέλαμε να σας ευχαριστήσουμε εκ των προτέρων για την πολύτιμη βοήθειά σας στο ζωτικό θέμα της Οδικής Ασφάλειας στη χώρα μας και κυρίως στην προσπάθεια για την ενημέρωση και ευαισθητοποίηση των νέων σχετικά με την οδήγηση και το αλκοόλ που φέρει μεγάλο μερίδιο ευθύνης στην πρόκληση τροχαίων συμβάντων.

Ευελπιστώντας στη θετική σας ανταπόκριση και την περαιτέρω υποστήριξή σας σε παρόμοιες δράσεις, είμαστε πάντα στη διάθεσή σας για περισσότερες πληροφορίες (τηλ.: 210.8620150, κιν.: 6977 207756 κα Βασιλική Δανέλλη-Μυλωνά και Όλγα Παπαρίδου - 6955588398).

Με εκτίμηση,



Β. Δανέλλη-Μυλωνά Πρόεδρος Δ.Σ.